CELEX: 62019TN0605
Language: lt
Date: 2019-09-09 00:00:00
Title: Byla T-605/19: 2019 m. rugsėjo 9 d. pareikštas ieškinys byloje EP/Komisija

11.11.2019   
            
            
               LT
            
            
               Europos Sąjungos oficialusis leidinys
            
            
               C 383/65
            
         
      2019 m. rugsėjo 9 d. pareikštas ieškinys byloje EP/Komisija
      (Byla T-605/19)
      (2019/C 383/74)
      Proceso kalba: prancūzų
      
         Šalys
      
      
         Ieškovas: EP, atstovaujamas advokatų S. Orlandi ir T. Martin
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti sprendimą nepaaukštinti ieškovo pareigų priskiriant prie AD9 lygio per 2018 m. pareigų paaukštinimo procedūrą;
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas nepakankamu atsakymo dėl skundo atmetimo motyvavimu, pirmiausia atsižvelgiant į tai, kad Jungtinio paaukštinimo komitetas rekomendavo ieškovą paaukštinti.
               
            
                  2.
               
               
                  Antrasis ieškinio pagrindas grindžiamas tuo, kad Paskyrimų tarnyba pažeidė Europos Sąjungos pareigūnų tarnybos nuostatų (toliau – Tarnybos nuostatai) 45 straipsnį, kadangi ji realiai neatliko visų paaukštintinų pareigūnų veiksmingo nuopelnų palyginimo.
               
            
                  3.
               
               
                  Trečiasis ieškinio pagrindas grindžiamas akivaizdžiomis vertinimo klaidomis, kurios bet kuriuo atveju išplaukia iš motyvų, kuriais grindžiamas skundžiamas sprendimas.
               
            
                  4.
               
               
                  Ketvirtasis ieškinio pagrindas grindžiamas Tarnybos nuostatų 24ter straipsnio bei II priedo pirmos ir šeštos pastraipų pažeidimu, nes ieškovas buvo nubaustas atsižvelgiant į tarnybines funkcijas, kurias jis vykdo atstovaudamas personalą.